ปวดกระดูกสันหลังมานานเป็น10ปีเคยได้รับการรักษาแต่นานมาแล้วช่วงประมาณอายุ17-18 มีอาการเหมือนกระดูกทับเส้นเคยได้รับกายภาพบำบัดโดยการดึงหลังประมาณ2-3ครั้ง(เนื่องจากบ้านอยู่ไกลโรงพยาบาลค่ะ)เลยไม่ได้รักษาต่อค่ะ(ตอนนั้นอยู่ ตจว.ค่ะ)และปัจจุบันเคยบอกอาการคุณที่โรงพยาบาลตามสิทธิไปแต่ก็ไม่ได้นัดอะไรต่อเลยค่ะเหมือนปล่อยผ่านๆ อยากรู้ว่าจะรักษายังไงและอยากรู้ว่าจะได้ผ่าตัดไหมคะ พยายามยอกทุกครั้งที่ไปพบ(มีโรคประจำตัวเป็นเบาหวานค่ะ) ปวดมากเลยค่ะตอนนี้อายุ29แล้วค่ะปวดมานานอยากหายค่ะรบดวนขอคำแนะนำด้วยค่ะ
สวัสดีค่ะ อาการปวดหลังดังกล่าวมา อาจมีสาเหตุมาจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมการดูแลตนเอง ควรฝึกการยืดเหยียดกล้ามเนื้อที่หลังหรือทำกายภาพบำบัดตามที่แพทย์แนะนำ ควรกลับไปรักษาต่อเนื่องตามรพ.ที่มีสิทธิ์อยู่ โรคประจำตัวเบาหวานไม่ได้ส่งผลต่อเรื่องกล้ามเนื้อที่หลังโดยตรงค่ะ สามารถรับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนักไปก่อน